Andy Capp
Store norske leksikon,Språk og litteratur,Litteraturtyper,Tegneserier
Andy Capp er en britisk tegneserie av Reginald Smythe (1917–1998). Den ble lansert i Daily Mirror 5. august 1957, opprinnelig som vitsetegninger.
Handlingen foregår i et britisk arbeiderklassemiljø, og hovedpersonen er en arbeidsløs, fotballinteressert lathans som henger mye på puben, der han drikker øl og treffer likesinnede. Når han er hjemme ligger han gjerne på sofaen og drar seg. Tidligere både røykte han og slo sin kone Florrie «Flo» Capp, men etter hvert har han sluttet med begge deler.Etter Smythes død er serien ført videre av blant andre Roger Mahoney, Roger Kettle, Lawrence Goldsmith og Sean Garnett. I Norge gikk den blant annet i Dagbladet fra 1961 til 1997, mens Nordisk Forlag og Romanforlaget ga ut 19 pocketbøker i årene 1962–73. Les mer i Store norske leksikon tegneserier